CELEX: 62011CN0376
Language: sk
Date: 2011-07-15 00:00:00
Title: Vec C-376/11: Návrh na začatie prejudiciálneho konania, ktorý podal Cour d’appel de Bruxelles (Belgicko) 15. júla 2011 — Pie Optiek/Bureau Gevers, European Registry for Internet Domains

8.10.2011   
            
            
               SK
            
            
               Úradný vestník Európskej únie
            
            
               C 298/11
            
         Návrh na začatie prejudiciálneho konania, ktorý podal Cour d’appel de Bruxelles (Belgicko) 15. júla 2011 — Pie Optiek/Bureau Gevers, European Registry for Internet Domains
   (Vec C-376/11)
   2011/C 298/21
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Cour d’appel de Bruxelles
   
      Účastníci konania pred vnútroštátnym súdom
   
   
      Odvolateľ: Pie Optiek
   
      Odporcovia: Bureau Gevers, European Registry for Internet Domains
   
      Prejudiciálne otázky
   
   
               1.
            
            
               Je potrebné článok 12 ods. 2 nariadenia Komisie (ES) č. 874/2004 z 28. apríla 2004, ktorým [sa] stanovujú pravidlá verejnej politiky týkajúce sa implementácie a funkcií domény najvyššej úrovne.eu a zásady, ktorými sa riadi registrácia (1), vykladať v tom zmysle, že v situácii, keď je dotknutým prednostným právom právo ochrannej známky, sa pojem „držitelia licencií“ môže týkať osoby, ktorú majiteľ ochrannej známky oprávnil výlučne zaregistrovať vo vlastnom mene, ale na účet majiteľa ochrannej známky doménové meno totožné alebo podobné ochrannej známke, avšak bez toho, aby bola táto osoba oprávnená ochrannú známku inak využívať alebo využívať označenie ako ochrannú známku, ako napríklad na účely uvádzania výrobkov alebo služieb označených ochrannou známkou na trh?
            
         
               2.
            
            
               V prípade kladnej odpovede na túto otázku:
               Je potrebné článok 21 ods. 1 písm. a) nariadenia Komisie (ES) č. 874/2004 z 28. apríla 2004, ktorým [sa] stanovujú pravidlá verejnej politiky týkajúce sa implementácie a funkcií domény najvyššej úrovne.eu a zásady, ktorými sa riadi registrácia, vykladať v tom zmysle, že „práva alebo legitímny záujem“ existujú aj vtedy, keď „držitelia licencií“ pristúpili k zaregistrovaniu doménového názvu.eu vo vlastnom mene, ale na účet majiteľa ochrannej známky, keď tento majiteľ nie je spôsobilý v súlade s článkom 4 ods. 2 písm. b) nariadenia Európskeho parlamentu a Rady (ES) č. 733/2002 z 22. apríla 2002 o zavedení domény najvyššej úrovne.eu (2)?
            
         
      (1)  Ú. v. EÚ L 162, s. 40; Mim. vyd. 13/034, s. 825.
   
      (2)  Ú. v. ES L 113, s. 1; Mim. vyd. 13/029, s. 394.